''London Gazette'' blev først udgivet som ''Oxford Gazette'' den [[7. november]] [[1665]]. [[Karl 2. af England|Karl 2.]] og det kongelig hof var flyttet til [[Oxford]] for at undgå pesten i [[London]], og hoffolkene var uvillige til at røre eller læse aviser fra London af skræk for at blive smittede. Oxford Gazette blev udgivet af Henry Muddiman, og det første eksemplar bliver omtalt af Samuel Pepys i hans dagbog. Kongen vendte tilbage til London da epidemien var overstået, og det samme gjorde ''Gazette''. Den første udgave i London var nr. 24, som blev udsendt den 5. februar 1666. Gazette var ikke en avis i moderne forstand. Den blev sendt ud til abonnenterne, men var ikke til salg til offentligheden i almindelighed.
Historie Foreninger Organisationer